《晚晴》
宋代·陈与义

幽卧不知晴，樯梢见斜日。
披衣起四望，天际山争出。
光辉渚蒲净，意气沙鸥逸。
避盗半九围，两脚不遗力。
川陵各异态，艰难常一律。
胡为作弧矢，前圣意莫诘。
岂知百代后，反使奸宄密。
腐儒徒叹嗟，救币知无术。
人生如归云，空行杂徐疾。
薄暮俱到山，各不见踪迹。
念此百年内，可复受忧戚。
林木方翳然，放怀陶兹夕。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。